Setningu listahátíðarinnar Ferskra vinda frestað til sunnudags 5. janúar . Setningu listahátíðarinnar Ferskir vindar í Suðurnesjabæ , sem vera átti laugardaginn 4. janúar hefur verið frestað vegna slæmrar veðurspár og viðvörunar frá Veðurstofunni . Setningin fer fram sunnudaginn 5. janúar kl. 14:00 að Sunnubraut 4 í Garði . Alþjóðlega listahátíðin Ferskir vindar fer nú fram í sjötta sinn , nú í fyrsta skipti í sameinaða sveitarfélaginu Suðurnesjabæ í Garði og Sandgerði . Alls taka 45 listamenn þátt í hátíðinni , þar af 40 erlendir og mun hátíðin standa yfir til 12. janúar . Fjöldi listasýninga , tónleika og annarra viðburða verða í boði meðan hátíðin stendur yfir .